open-index/open-wikipedia-markdown huggingface dataset:
Срѓан Мркушиќ

**Срѓан Мркушиќ** (26 мај 1915, Сињ, Австроунгарија - 30 октомври 2007, Белград, Србија) бил југословенски фудбалски репрезентативец, кој играл на позицијата голман. Тој бил еден од првите и ретки фудбалери со високо образование. Имал диплома за шумарски инженер.

Кариерата ја започнал во јуниорскиот (до 18 години) тим на АСК од Сплит. Истата година, бил забележан од тренерот на Лука Калитерна, и веднаш се преселил во екипата на Хајдук од Сплит. Наредната година за прв пат настапил во првиот тим на составот на Хајдук за кој одиграл вкупно 35 натпревари.

По завршувањето на училиштето (гимназијата) се преселил да живее во Белград и од 1936 до 1944 година настапувал за белградскиот тим на БСК (денешен ОФК Белград), со кој го освоил првиот трофеј, првенството на Кралството Југославија во 1939 година. За екипата на БСК одиграл 320 натпревари.

По Втората светска војна, учествувал на основачкото собрание на екипата на ФК Црвена ѕвезда, каде ја продолжил кариерата. Таму настапувал од 1946 до 1955 година, кога и ја завршил кариерата на 40-годишна возраст. За екипата на Црвена ѕвезда имал вкупно 154 натпревари и со истиот клуб 3 пати го имал освоено Купот на Југославија од 1948-1950 година.

Својот прв натпревар во репрезентацијата на Кралството Југославија како играч на екипата на БСК го имал на последниот натпревар пред Втората светска војна на 23 март 1941 година. Овој натпревар бил против репрезентацијата на Унгарија во Белград, кој завршил со резултат од 1:1. Во 1950 година Мркушиќ бранел за репрезентацијата на Светското првенство во Бразил. За репрезентацијата настапил вкупно 11 пати. Репрезентативната кариера Мркушиќ ја завршил во 1950 година на натпреварот во Виена против репрезентација на Австрија, кој репрезентацијата на Југославија го загубила со резултат од 7:2. Мркушиќ во репрезентацијата го заменил неговиот колега Владимир Беара.

Во југословенскиот фудбал тој бил запаметен како голман кој вовел новости во фудбалот наречен „голман како трет бек“. Посакувал да истрчува, да ја контролира ситуацијата во шеснаесетникот и да ја организира играта.

Срѓан Мркушиќ бил последниот од 7-те фудбалери кои играле со репрезентацијата пред и по Втората светска војна. Другите шест играчи биле: Мирослав Брозовиќ (1917-2006), Фране Mатошиќ (1918-2007), Фрањо Велф (1918-1987), Бранко Плеше (1915-1980), Звонимир Цимерманчиќ (1917-1979) и Љубомир Ловриќ (1920-1994).

Срѓан Мркушиќ починал во Белград на 30 октомври 2007 година, на 93-годишна возраст.

Еден ден пред Срѓан Мркусиќ, во градот Сплит починал неговиот соиграч од екипите на Хајдук, БСК и југословенската репрезентација Фране Матошиќ.

## Наводи

## Надворешни врски
* На денешен ден: Роден Срѓан  Мркусиќ, mojacrvenazvezda.net, 26.05.2016 год.

Категорија:Фудбалски голмани
Категорија:Фудбалери на ФК Црвена Ѕвезда
Категорија:Југословенски фудбалери
Категорија:Луѓе од Сињ
Категорија:Починати во 2007 година
Категорија:Родени во 1915 година
Фахрудин Мустафиќ

десно|thumb|250px|Фахрудин Мустафиќ
**Фахрудин Мустафиќ** (роден на 17 април 1981 година) бил поранешен професионален фудбалер кој поголемиот дел од својата играчка кариера ja поминал како централен бек. Настапувал во тимот од С-лигата, Тампинес Роверс ФК (Сингапур). Се пензионирал кон на крајот од сезоната 2018 година. Тој е роден во Србија, но ја претставувал репрезентацијата на државата Сингапур.

## Фудбалска кариера
Фахрудин е роден во Нови Пазар, СР Србија, СФР Југославија. Тој започнал да игра фудбал на 10 годишна возраст во младинската екипа на ФК Нови Пазар. Таму останал сѐ до заминување во Сингапур. Во младинските селекции на клубот од Нови Пазар настапувал до 2000 година, кога се приклучил на сениорскиот тим. Во сениорскиот тим на Нови Пазар настапувал 2 години и тоа во Втората лига на СР Југославија.

Во месец јануари 2002 година, тој бил донесен во Сингапур со помош на српскиот колега и играч на екипата на Тампинс Роверс, Сеад Муратовиќ. Импресивните настапи во неговите први две сезони му донеле награда со сингапурско државјанство.

Фахрудин или популарно наречен *Фара,* како што љубезно го нарекуваат навивачите на Тампинс Роверс и државната репрезентација, за репрезентативниот тим на Сингапур за прв пат настапил во јануари 2006 година на пријателскиот натпревар против селекцијата на Данска.

Фахрудин бил познат како упорен играч, тој станал клучен член на националниот состав со помош на неговите остри додавања и способноста за цврсто обележување. Тој исто така бил умешен во изведувањето пенали и бил прв избор на изведувач на пенали и за клубот и за репрезентацијата.

Фахрудин бил дел од државната репрезентација која учествувала на првенството на АФФ во 2007 година, каде што одиграл клучна улога во помагањето на екипата на Сингапур да ја задржи титулата. Тој го постигнал својот прв гол за Сингапур за време на финалето на првенството АФФ во 2007 година преку контроверзниот досуден пенал. Со удар од белата точка екипата на Сингапур го победила составот на Тајланд на Националниот стадион.

Во месец септември 2009 година, Фахрудин бил купен од индонезискиот суперлигаш екипата на Персија од Џакарта. По неговото ослободување од екипата на Персија од Џакарта, тој се приклучил на клубот на Персела Ламонган. Во јуни 2011 година тој се вратил во својот поранешен клуб Тампинс Роверс.

На крајот од сезоната 2018 во Сингапурската Премиер лига, Фахрудин објавил дека се повлекува од играњето на професионален фудбал, откако одиграл повеќе од 300 официјални натпревари со составот на Тампинс Роверс.

## Статистика на репрезентативната кариера

### Голови за сениорска репрезентација

## Признанија

### Клупски признанија

; Тампинс Роверс

* Освоена е С.лигата (2): 2004, 2005 година
* Освоен е Купот на Сингапур (2): 2004, 2006 година

**Сингапур**

* Освоен е Првенството во АФФ: 2007, 2012 година

### Поединечни признанија

* Фудбалската федерација на АСЕАН во најдобрите 11 играчи, во идеалниот тим: 2013 година

## Наводи

## Надворешни врски
*  
* Фахрудин се приклучи на Персија

Категорија:Српски фудбалери
Категорија:Живи луѓе
Категорија:Родени во 1981 година
Природни резервати во Србија

десно|мини|250x250пкс| Брезовица
[десно|мини|250x250пкс| [Делиблатско Песочиште]]
десно|мини|250x250пкс| Јелашничка Клисура
десно|мини|250x250пкс| Јерма
десно|мини|250x250пкс| Засавица
десно|мини|250x250пкс| Ковиљско-петроварински рит
десно|мини|250x250пкс| Ртањ
[десно|мини|250x250пкс| [Обетска бара|Обетска Бара]]
десно|мини|250x250пкс| Солeно Копово
десно|мини|250x250пкс| Сува Планина
десно|мини|250x250пкс| Увац
[десно|мини|250x250пкс| [Царска Бара]]
Природните резервати се подрачја со специфични природни одлики кои претставуваат зачувани, единствени, ретки, ендеморични и посебни единици, заштитени со закон. Природниот резерват може да биде строг или посебен. Строгите резерви се наменети исклучиво за зачувување на природниот фонд и научно истражување и набљудување. Специјалните резервати имаат непроменет и добро сочуван екосистем во кој човековото влијание е минимизирано, а врз основа на намената може да се издвојат хидролошки, орнитолошки, геолошки, ихтиолошки, палеонтолошки и др резервати.

## Природни резервати во Србија
Во Србија се издвоени околу 75 резервати тие се заштитени со закон, од кои повеќето посебни и строги, а значителен дел се однесуваат на научно-истражувачка и општа. Следи список на резервати врз основа на поделбите.

### Специјални природни резервати

* Багремара
* Брзанско Моравиште
* Горно Подунавје
* Гоч
* Делиблатско Песочиште
* Засавица
* Јелашничка Клисура
* Јерма
* Караѓорѓево
* Клисурата на реката Трешњица
* Ковиљско-петроварински рит
* Кралевац
* Лудошко Езеро
* Обетска Бара
* Окањ бара
* Пасишта на големата дропља
* Селевенски пустари
* Солено Копово
* Царска Бара
* Сува Планина
* Тителски брег
* Увац

### Општи природни резервати

* Буково
* Винатовача
* Данилова коса
* Прокоп

### Специјални природни резервати

* Горни ниви
* Клуч
* Шаранка

### Научно-истражувачки резервати

* Лојаник
* Прилепски Планини

### Резервати за одржување на генетскиот фонд

* Могила на потегот Ливади

### Строги природни резервати

* Бездна
* Брезовица
* Бусовата
* Варош
* Големо рамо - Ѓаволски вител
* Велики Штурац
* Виниќ
* Врх Жељина — Плочка чука
* Газиместан
* Гутавица
* Забалац
* Зеленика 1
* Зелените
* Над Таталија
* Јарешник
* Јасеновска глава
* Калениќ
* Каљавица
* Клисурата на реката Ресава
* Клисурата на реката Суваја
* Кожар
* Кукавица
* Маја Ропс
* Градината на Мајзец
* Мустафа
* Омољичка ада
* Изгореници
* Парк шума Рибница
* Поглед
* Нивоа
* Раѓеновци
* Рашковица
* Ритска шума на Мачков стап
* Ртањ
* Стара Вратична
* Тесни клисури
* Фељешана
* Хајдучка чешма 
* Црна Река
* Чалачки Поток
* Шума сребрена липа

## Поврзано

* Национални паркови на Србија
* Список на светско наследство во Србија
* Седум српски чуда

## Литература

* Список на заштитени природни добра на Србија

## Надворешни врски

* Завод за заштита на природата на Србија - Природни резервати на Србија

Категорија:Природни резервати во Србија
Свети, свети, среќна ѕвездо (филм)

**„Свети, свети, среќна ѕвездо“** (кинески: 夏日福星) — хонгконшки филм од 1985 година во режија на Само Хун по сценариото на Бери Вон. Главните улоги ги играат: Само Хун, Џеки Чен, Јуен Бјао итн.

## Синопсис
Петмина хонгконшки полицајци, од кои еден го менува неговиот помлад брат, добиваат задача да заштитат една глумица. Таа има инфоромација за злосторничката организација која ѝ испраќа платени убијци. Двајца од полицајците се вселуваат во куќата на глумицата за да ги фатат злосторниците...

## Наводи

Категорија:Хонгконшки филмови
Категорија:Филмови на кинески јазик
Категорија:Филмови од 1985 година
Категорија:Филмови на Само Хун
Категорија:Филмови со Само Хун
Категорија:Филмови со Џеки Чен
Категорија:Филмски комедии
Категорија:Акциони филмови
Категорија:Полициски филмови
Категорија:Криминалистички филмови
Категорија:Филмови чие дејствие се одвива во Хонгконг
Категорија:Боречки филмови
Океански рибник

Рибник е област со поврзана рибна или водна популација која се собира поради нејзината комерцијална вредност. Рибарството може да биде диво или рибникарско. Поголемиот дел од дивиот риболов во светот е во океанот. Оваа статија е преглед на **океанскиот риболов**.

## Статистика
Океаните заземаат 71 отсто од површината на Земјата. Тие се поделени на пет главни океани, кои по опаѓачки редослед на големина се: Тихиот Океан, Атлантскиот Океан, Индискиот Океан, Јужниот Океан и Северноледениот Океан . Над 70 отсто од светскиот улов од морето доаѓа од Тихиот Океан.

## Тихиот Океан

## Атлантскиот Океан

## Индиски Океан

## Јужен Океан

## Северноледен Океан

## Поврзано
* Див риболов
* Светско производство на риба
* Риболов по земја
* Список на собрани водни животни по тежина
* Популациона динамика на рибарството

## Наводи

## Литература
* World Ocean Atlas (2005) ''База на податоци за светските океани.'' Преземено на 19 април 2008 година.
* Електронска енциклопедија на Колумбија (2007) ''Светскиот океан.'' Преземено на 19 април 2008 година.
* Jacques, Peter (2006) ''Глобализацијата и светскиот океан'' Роуман Алтамира. ISBN&nbsp;
* Eakins, BW и GF Sharman (2010) „Томови на светските океани од ETOPO1“ *Национален центар за геофизички податоци NOAA*, Болдер, СО.

Категорија:Океани
Категорија:Океанографија
Категорија:Физичка океанографија
Росов Вител

[мини|255x255пкс|Местоположба на Росовиот Вител во [Росово Море|Росовото Море]]
**Росов Вител** — еден од двата витли кои постојат во Јужниот Океан. Се наоѓа во Росовото Море и се врти во насока на стрелките на часовникот. Вителот е формиран од интеракциите помеѓу антарктичката кружна струја и антарктичкиот континентален праг. Забележано е дека морскиот мраз опстојува во централното подрачје на вителот.

Постојат некои докази дека глобалното затоплување придонело кон одредено намалување на соленоста на водите на Росовиот Вител од 1950-тите.

## Поврзано
* Океанска струја
* Физичка океанографија
* Веделов Вител

## Наводи

Категорија:Физичка океанографија
Категорија:Океанографија
Категорија:Океани
Индоокеански Вител

мини|350x350пкс| Индоокеанскиот Вител
**Индоокеански Вител** — вител во Индискиот Океан и еден од петте главни океански витли, големи системи на ротирачки океански струи, кои заедно го формираат ’рбетот на глобалната проводна лента. Индоокеанскиот Вител се состои од две главни струи: јужна екваторска струја и западна австралиска струја.

Нормално движејќи се спротивно од стрелките на часовникот, во зима Индоокеанскиот Вител ја менуваат насоката поради сезонските ветрови на јужноазискиот монсун. Во лето, земјата е потопла од океанот, така што површинските ветрови дуваат од океанот до копното. Меѓутоа, во текот на зимата, овие температури се менуваат, правејќи ветровите да дуваат од копно до океанот. Бидејќи поголемиот дел од градиентот на воздушниот притисок е задржан зад тибетската висорамнина, градиентите на воздушниот притисок над Индискиот Океан и вителот се мали. Ова резултира со ветрови со умерена јачина, поради заштитата од ветровите со полна сила што дуваат од монголскиот регион со висок притисок. Поради овие умерени, суви ветрови, сезоната на зимски монсуни во регионот на Индискиот Океан е сушна сезона за поголемиот дел од Јужна Азија. Поради овој сезонски циклус на ветер, струите на Индискиот Океан, кои го сочинуваат обрачот на Индискиот Океан, се директно засегнати, предизвикувајќи пресврт.

## Наводи

## Надворешни врски

* Океански струи 

Категорија:Индиски Океан
Категорија:Врски за Wayback од предлошката „Семарх“
Категорија:Физичка океанографија
Категорија:Океанографија
Струјно мешање

**Струјно мешање** или **конвективно мешање** — поим во хидродинамиката кој означува вертикален пренос на течност и неговите својства. Во многу важни океански и атмосферски феномени, струењето е поттикната од разликите во густината во течноста, на пр. тонењето на студена, густа вода во поларните региони на светските океани; и издигнување на топол, помалку густ воздух за време на формирањето на кумулонимбусни облаци и урагани.

## Поврзано
* Атмосферско струење
* Бенаровите клетки
* Черчил-Бернштајн равенка
* Двојно дифузно струење
* Пренос на топлина
** Спроведување на топлина
** Топлинско зрачење
* Топлинска цевка
* Раст на пиедесталот загреан со ласер
* Нуселтов број
* Термомагнетно струење

## Наводи

### Дополнителна литература
* 

Мешање
Чаршиски мост

**Чаршиски мост** (наречен и **Царски мост**) — историски камен мост преку Кратовска Река во градот Кратово, прогласен за културно наследство на Македонија.

Мостот е изграден во 1804 година. Реновиран е во 1933 година. Се вбројува меѓу симболите на градот и стои претставен на грбот на Општина Кратово. Се наоѓа на околу 70 метри од Грофчанскиот мост и заедно со него го обезбедуваат кружното движење по Ајдучката чаршија. 

Изграден е од камен и има еден свод со големина од 0,90 × 2&nbsp;м.

## Поврзано
* Културно наследство на Македонија во Општина Кратово

## Наводи

Категорија:Мостови во Кратово
Категорија:Знаменитости во Кратово
Категорија:Камени мостови
Тарас Буљба (филм од 2009)

**„Тарас Буљба“** (руски: *Тарас Бульба*) — руски филм од 2009 година во режија на Владимир Бортко, заснован врз истоимениот роман на Николај Гогољ. Главните улоги ги играат: Богдан Ступка, Владимир Вдовиченков и Игор Петренко.

## Синопсис
Тарас Буљба е козачки атаман кој има двајца сина. По нападот на полската војска во кој му е убиена жената, а неговиот имот е запален, Тарас ги собира Козаците и тргнува кон Варшава...

## Наводи

Категорија:Руски филмови
Категорија:Филмови на руски јазик
Категорија:Филмови на Владимир Бортко
Категорија:Филмови со Богдан Ступка
Категорија:Филмови со Владимир Вдовиченков
Категорија:Филмови од 2009 година
Категорија:Филмови со Игор Петренко
Категорија:Филмови од 2022 година
Лешанска воденица

**Лешанска воденица** — воденица во охридското село Лешани, Општина Дебрца, прогласена за културно наследство на Македонија.

## Местоположба и историја
Воденицата се наоѓа во месноста Средно Поле, меѓу селата Лешани и Грко Поле. Изградена е од Тане Николоски кон крајот на XIX до почетокот на XX век. Таа продолжува да се користи за мелење на жито.

## Архитектонски опис
Градбата има приземје и кат. Камените ѕидови се дебели 60 – 65 см, а обликот ѝ е правоаголен со димензии од 12 × 6,66&nbsp;м. Покривот има дрвена конструкција на четири води со турски ќерамиди. Влезната врата и прозорците се автентични. Воденицата се снабдува со вода од Голема Река преку јаз. Водата до 1960-тите години се носела со дрвени *буки* (спроводи), а потоа се направени бетонски корита.

## Внатрешни елементи
Во долниот дел на воденицата се зачувани оригиналните елементи — дрвеното вретено кој ги поврзува двата ката, металното колце со перки, *баба* — метален дел на гредата, *бодлец*, кој влегува во бабата, *старец*, дрвен дел со метален горен звршеток кој го регулира мелењето на житото на поситно или покрупно со приближување или оддалечување на камењата. Во горниот дел исто така се зачувани оригиналните делови. Од оригиналните три пара камења денес се зачувани две, а работи само еден. Старите камења се зачувани и направени се од месен материјал, дело на месни мајстори. Новите се донесени од Врњачка Бања. Металните делови се *сен* — тркалезен дел меѓу камењата и *прплица*, која го врти каменот. Житото се сипува во дрвен кош од со облик на превртена пирамида. *Кутлицата* е кружниот дел низ кој излегува зрното. Триаголниот назабен дрвен елемент *ластојца* служи за регулирање на дотекот (количеството) на жито за мелење. Зрната се помрднуваат со помош на *штракалиците*. *Ѕвечки* се делови што излегуваат од кошот и висат кон каменот, а служат за давање знак кога ќе се намали житото во кошот. *Под* е делот заграден со даски околу каменот кој служи за собирање на брашното. *Ставјало* е долга дрвена пречка која служи за запирање на водата, а со тоа и мелењето на житото.

Во воденицата има и мала просторија од тули која служи за одмор и ноќевање на воденичарот, но и како склад за житото и брашното. До него има ѕидано камено огниште за варење ракија.

## Поврзано
* Културно наследство на Македонија во Општина Дебрца

## Наводи

Категорија:Воденици во Македонија
Категорија:Лешани
Категорија:Грко Поле
Бегство од Алкатраз (филм од 1973)

***Бегство од Алкатраз*** (англиски: *Escape From Alcatraz*) — американски филм од 1979 година во режија на Дон Сигел. Главните улоги ги играат: Клинт Иствуд, Фред Ворд, Робертс Блосом, Патрик Макгуан, Дени Гловер итн. Филмот е снимен врз основа на вистинита приказна за група затвореници кои се обиделе да избегаат од злогласниот затвор Алкатраз. Исто така, филмот е познат по тоа што е снимен во Алкатраз.

## Содржина
Френк Морис (го игра Иствуд) е поранешен оргабувач на банки, кој успеал да избега од неколку американски затвори. Поради тоа, него го пренесуваат во Алкатраз, кој важи за најстрогиот и најбезбедниот затвор на светот од каде не успеал да побегне ниту еден затвореник. Меѓутоа, Френк не се откажува од намерата и собира група затвореници со кои внимателно го подготвува бегството. 

## Наводи

Категорија:Американски филмови
Категорија:Филмови на англиски јазик
Категорија:Филмови на Дон Сигел
Категорија:Филмови со Клинт Иствуд
Категорија:Филмови со Фред Ворд
Категорија:Филмови со Дени Гловер
Категорија:Филмови од 1979 година
Категорија:Филмови со Робертс Блосом
Категорија:Филмови со Патрик Макгуан
Категорија:Филмови за затвореници
Батијална зона

лево|мини| Слоевите на пелагичната зона
**Батијалната зона** или **батипелагиска** - од грчки  (bathýs), *длабока* - (позната и како **полноќна зона**) е дел од отворениот океан што се протега од длабочина од 1,000 до 4,000 метри под површината на океанот. Се наоѓа помеѓу мезопелагичната зона горе и абисалната зона долу. Просечната температура се движи околу  степени . Иако по волумен е поголема од фотичната зона, батијалната зона е помалку густо населена. Сончевата светлина не стигнува до оваа зона, што значи дека примарното производство, доколку го има, речиси и да не постои. Нема познати фитопланктони или водни растенија во оваа зона поради недостаток на сончева светлина неопходна за фотосинтеза. Таа е позната како ноќна зона поради оваа одлика.
мини|Распределба на батипелагични океански води
Батипелагиските океански води се отворен океански екосистем кој се одликува со недостаток на сончева светлина и примарни производители и трофички мрежи кои се потпираат на субвенциите на хранливи материи од епипелагични и мезопелагични води. Термохалинската циркулација обезбедува други ресурси како што е кислородот.

### Фауна
Поради недостаток на светлина, некои видови кои живеат во батиалната зона немаат очи. Оние кои поседуваат очи во оваа зона ги вклучуваат вајперибите и ајкулата-наметка. Многу форми на нектон живеат во оваа зона, како што се лигњите, големите китови и октоподите. Во батијалот се хранат некои од најголемите китови во светот. Сунѓери, брахиоподи, морски ѕвезди и ехиноиди се исто така вообичаени во оваа зона. На животните во оваа зона не им се закануваат грабливци кои можат да ги видат, па затоа немаат моќни мускули. Во оваа зона е тешко да живеат рибите бидејќи е особено тешко да се најдат хранливи материи. Тие станале многу енергетски ефикасни, а многумина имаат бавни метаболички стапки за да ја зачуваат енергијата. Рибите се одликуваат со слаби мускули, мека кожа и лигаво тело. Адаптациите на некои од рибите што живеат таму вклучуваат мали очи и проѕирна кожа.

Освен онаму каде што океанот е исклучително длабок, батијалната зона се протега до бенталната зона на океанското корито на тој дел од континенталната падина што се наоѓа длабоко помеѓу 1000 и 4000 метри. Оваа зона содржи ајкули, лигњи, октоподи и многу различни видови риби.

## Хидротермално истражување
Батијалната зона е од интерес за оние кои студираат биогеохемија или рударство во длабоко море . Почнувајќи од 2013 година, поголемиот дел од визуелно потврдените хидротермални отвори се наоѓаат на длабочини од 1,000 до 4,000 метри. Жешките проветрувачки течности се пловни и можат да се издигнат на значително растојание во водниот столб, снабдувајќи со водород, метан, сулфур и железо на организмите во батипелагијата.
## Наводи

## Надворешни врски
* ''Bathyal zone (океанографија)'' Encyclopædia Britannica Online. 21 март 2009 година.

Категорија:Океански поими
Велика Лавра

**Манастирот Велика Лавра** () е првиот манастир изграден на Света Гора. Се наоѓа на југоисточното подножје на планината Атос на надморска височина од 160 m. Основањето на манастирот во 963 година од Атанасиј Атонски го означува почетокот на организираниот монашки живот на Света Гора.

Атанасиј ја започнал изградбата на Великата Лавра по одобрение на византискиот цар Роман II, а неговиот наследник Никифор II Фока бил голем пријател на Атанасиј, и му помагал на разни начини. Конечно во 963 година била изградена главната манастирска црква посветена на Благовештението Богородично, и наскоро започнале да пристигнуваат луѓе од разни народности со желба да живеат монашки живот под управување на Атанасиј. Политиката на поддршка ја продолжиле и наследниците на Фока, Јован I Цимискиј и Василиј II, и покрај извесните несогласувања со Атанасиј.

Категорија:Света Гора
Никола Микиќ

мини|Никола Микиќ
**Никола Микиќ** (Краљево, 13 септември 1985) е поранешен српски фудбалер. Играл како одбранбен играч.

## Кариера
Фудбалот почнал да го игра во фудбалската школа Бубамара во Краљево, од каде како 15-годишник се приклучил на белградскиот тим на Обилиќ. Тој го направил своето деби во сениорскиот фудбал во тимот на полицијата, а потоа играл за друг тим од пониска лига, ФК Посавац од Бољевац. Потоа неколку години настапувал за Раднички од Ниш во вториот ранг на натпреварувањето. Своето деби во фудбалот во Суперлигата го имал во дресот на Напредок од Крушевац, каде одиграл 47 суперлигашки натпревари сезона и пол. На крајот на 2009 година преминал во Црвена звезда. Тој останал во Звезда до крајот на неговиот договор во 2013 година. Во времето кога Роберт Просинечки бил на чело на стручниот штаб бил еден од најстандардните првотимци, а до доаѓањето на Ненад Милијаш во летото 2012 година ја носел капитенската лента. Тој освоил два Купа на Србија со Црвена Звезда - во 2010 и 2012 година. Во јули 2013 година преминал во турскиот второлигаш Маниса. Следните две сезони ги поминал во турскиот клуб, пред да се врати во српскиот фудбал во летото 2015 година и да потпише за ОФК Београд. Поминал една полусезона во тимот на ОФК Белград, пред да се пресели во грчкиот клуб АЕЛ Калони во вториот дел од сезоната. Подоцна играл за ОФИ од Крит, а потоа повторно за турска Маниса пред повторно да се врати во Србија во јули 2018 година и да потпише за Вождовац. Две сезони играл за Вождовац во српската Суперлига, а во јули 2020 г. се преселил во прволигашот Графичар. Микиќ по половина сезона во тимот на Графичар ставил крај на својата играчка кариера.

## Трофеи

### Црвена звезда

* Куп на Србија (2): 2009/10, 2011/12 .

## Наводи

## Надворешни врски

* 

Категорија:Фудбалски дефанзивци
Категорија:Фудбалери на ФК Црвена Ѕвезда
Категорија:Српски фудбалери
Категорија:Родени во 1985 година
Џуџест синец

thumb|Мажјак

**Џуџестиот синец** (*Cupido minimus*) — пеперуга од семејството на синци. Пеперугата може да се пронајде и во Македонија.  Карактеристично за овие пеперуги е што има забележано канибализам во фазата на гасеница.

## Опис

Пеперугата на горната страна е во сивкасто сина боја во ценстралниот дел. Кон краевите се прелива кон кафеава боја. Рабовите се влакнести во бела боја. Антените се во бела и црна боја. Женката има потемни нијанси на бои. Долната страна е во кремаста боја со црни точки со бели рабови.. Распонот на крилјата е од 16 до 27 мм.

## Живеалиште
Пеперугата живее во тревни површини, напуштени места, покрај железници и покрај шумски предели.

Пеперугата живее во скоро цела Европа, Мала Азија, Кавказ па сè до  рускиот Далечен Исток.

## Исхрана
Храна за ларвите се: *Oxytropis campestris*, *Astragalus alpinus*, *Lotus corniculatus*, *Anthyllis vulneraria*, *Melilotus*, *Coronilla*, *Medicago*, *Anthyllis vulneraria*, *Astragalus glycyphyllos* и *Astragalus cicer*.

In the UK, small blues lay their eggs, live, and feed exclusively on the kidney vetch. While females obtain all of their nutrients from plants, males will extract salts and minerals from carrion, dung, and mud puddles.

## Парење
Кога се додворуваат, мажјаците наоѓаат покриено парче трева или грмушка додека чекаат женки. Во овој период, мажјаците се многу територијални на нивната места. Женките што летаат покрај нив ќе се парат со мажјаците без детално додворување. Спарените женкисе обидуваат да ги избегнат другите мажјаци чекајќи во тревите далеку од видното поле кога мажјакот е во близина .

## Положување јајца
По парењето, женката бара соодветно место за да снесе едно јајце, како што се на пример растенија. Откако ќе најде, таа го положува кај цветот за да го задржи скриено и го зацврстува јајцето. Со цел да ги спречи другите женки да снесат јајца на истиот цвет, малата женка го трие стомакот со цветчињата пред да замине за да остави маркер за мирис. Гасениците се канибалистички и се јадат една со друга ако се изведат повеќе на ист цвет. Сепак, овој маркер за мирис не трае повеќе од неколку дена, така што на растението често се наоѓаат повеќе јајца.

## Подвидови
*Cupido minimus trinacriae* Ruggero Verity, 1919 Sicily

## Статус
Во последниве години, џуџестиот синец изгубил голем дел од своето живеалиште во Обединетото Кралство, со што станал приоритетен вид за зачувување во Северна Ирска и според Акциониот план за биолошка разновидност на Обединетото Кралство.

## Поврзано
*Список на пеперутки во Македонија

## Наводи

## Надворешни врски
*Jim Asher *et al.* *The Millennium Atlas of Butterflies of Britain and Ireland*. Oxford University Press.

Категорија:Синци
Категорија:Инсекти на Македонија
Данило Љуботин

[десно|мини|270x270пкс| Српскиот манастир Гомирје кај [Карловац]]
**Данило Љуботина** (Српско Поље, околу 1660 - 1739) бил српски православен епископ на горникарловачки од 1713 година до 1739 година, со архиепископско место, првично во  Манастир Гомирје, а потоа и во Плашки.

## Потекло и рани години
Семејството на Данило Љуботин потекнувало од Херцеговина, од каде што неговите предци се преселиле во хабсбуршките области во регионот на Карловац . Данило е роден во селото Брлога. Своите завети ги примил во тогаш најзападниот српски православен манастир Гомирје, а подоцна станал игумен на овој манастир. Тој бил еден од главните соработници на епископот Атанасиј Љубојевиќ, со кого учествувал во работата на познатиот Крушедолски парламент (1708). На овој собор се бранело црковното и националното единство на православните Срби во Хабсбуршките земји. Бидејќи царот Јосиф I ја признал епархиската јурисдикција на епископот Атанасиј само во областите Зринопоље, Лика и Крбава, по смртта на епископот (1712 г.) бил доведен во прашање опстанокот на една епархија за целата област на Горна Краина. Љуботин извесно време бил намесник на митрополитот Подгорички Софрони.

## Епископска служба
На Црковно-народниот собор одржан во 1713 г. во Сремски Карловци е донесена одлука споменатата област да се подели на две посебни епархии: Горна Карловачка за предвоениот простор на Карловачкиот генералат околу манастирот Гомирје и Костајничка, во кој влегувале Зринопоље, Лика и Крбава. За епископ Горни Карловачки е избран Данило Љуботин, а за Костајнички Дионисија Угарковиќ. И двајцата го добиле кралското уверение во текот на истата година.

Како епископ, Данило Љуботин првично претојувал во манастирот Гомирје, а потоа го уредил новиот центар на епархиската управа во Плашки (1721). Стекнал големи заслуги за организацијата на епархијата и одбраната на православието од нападите на римокатоличките епископи и нивните гркокатолички штитеници. Епископот Данило ја добил дополнителната должност во 1737  година, по смртта на епископот Коштајнички Стефан Љубибратиќ, кога му била доверена привремената управа во испразнетата Коштајничка епархија. Должностите на епископот  и администратор на Костајница ги извршувал до својата смрт, на 29 јануари 1739 година. Ова го означило почетокот на петгодишниот период на големи превирања на просторот на овие епархии, кој бил цел на државните власти и разни противници на православната вера. Со упорната борба на српскиот народ и хиерархија била одбранета Горнокарловачката епархија, а нередовната состојба завршила со доаѓањето на Павле Ненадовиќ за нов епископ (1744).

## Наводи

## Надворешни врски

* Горнокарловачка епархија: Данило Љуботина (1713-1739)
Категорија:Срби во Хрватска
Категорија:Починати во 1739 година
Категорија:Родени во 1660 година
Категорија:Српски епископи
Шетоње

мини|250п|Црква во Шетоње

**Шетоње** — село сместено во општина Петровац на Млави во Србија .

## Опис
Компактна селска населба, на широк завар (165 метри), во подножјето на планината Хомоље (940 метри), северозападно од врвот Јежевац (723 метри), 14 километри југоисточно од Петровац на Млави. Површината на атарата е 3.589 хектари. Опфаќа две целини: Извор (Извар) и Шетоње, кое го дели Шетоњска река, лева притока на Млава. Изворот порано бил самостојна населба, за што сведочат пишаните документи од XVIII век каде по наредба на кнезот Милош била споена со Шетоњ и оттогаш административно е една населба. Шетоње се споменува во дубровничките извори (1330, 1399 - „Шетонски обичаи“, 1509 и 1512 г.) и турските дефтери (1467 - 17 куќи). Во 1733 година, кога имала 14 домови, тоа било седиште на истоимената парохија.

Населението е српско (слави Свети Никола, Св. Јован, Ѓурѓиќ, Св. Аранѓел и др).

## Наводи

Категорија:Петровац на Млави
Категорија:Населени места во Србија
Бродица

мини|Железничката станица во Бродица
**Бродица** е едно од селата кои се наоѓаат во општина Кучево, Србија . Според пописот кој што се одржал во 2002 година, селото имало 468 жители.

Селото е мнозински влашко.

;Етнички состав на населението (259 жители)

## Наводи

Категорија:Кучево
Категорија:Населени места во Србија
Категорија:Влашки населби во Србија
Липе (Жагубица)

мини|Темелите на некогашното училиште
**Липе** е едно од селата сместени во општина Жагубица, Србија .На местото каде што е формирано селото Липа имало липи и реката Липа. Според пописот кој што се одржал во 2002 година, селото имало 15 жители.

## Наводи

Категорија:Жагубица
Категорија:Населени места во Србија
Костолац (село)

мини|Селската црква посветена на свети Ѓорѓи
**Костолац**  или **Стари Костолац** е  село во општина Костолац, град Пожаревац, Србија . Според пописот кој што се одржал во  2002 година, селото имало население од 1.313 жители.

## Наводи

 

Категорија:Костолац
Категорија:Населени места во Србија
Витежево

мини|Црквата во селото посветена на „Св. апостоли Петар и Павле“
**Витежево** — село во општина Жабари, Србија. 

## Историја
За првпат се споменува во натписи од XV век во Браничевскиот субашук во 1467 година. Според легендата, деспотот Стефан Лазаревиќ имал свои штали во овој крај и подготвувал војници (витези) за борба против Турците, па дел од селото денес е познато како Коњушица. Името на селото првобитно било Витезово за подоцна низ вековите да се промени во Витежево. Пред Втората светска војна, основното училиште, основано во 1895 година, го добило името Стефан Високи. Според пописот во 1863 година, селото имало 142 куќи и 797 жители. Во 2002 година селото имало 863 жители. На последниот пописот во 2011 година, селото имало 721 жител.

## Наводи

Категорија:Жабари
Категорија:Населени места во Србија
Церовица (Кучево)

**Церовица** е село во општина Кучево, Србија . Според пописот кој што се одржал во 2002 година, селото брои 381 жители.А во пописот кој жто бил одржан во 2011 година имало 314 жители. Во Церовица живеат 308 возрасни лица, а просечната возраст на населението е 40,6 години (39,8 за мажи и 41,3 за жени). Во населбата има 125 домаќинства, а просечниот број на членови по домаќинство е 3,05. Оваа населба е претежно населена со Срби.

## Географија

Селото Церовица се наоѓа во источна Србија, на 153 километри источно од Белград и на само 2 километри од Кучево. На падините на планините Звиске и Хомољски се протега селото Церовица со просечна надморска височина од 195 м.

## Историја

Првите податоци за населбата во областа на денешна Церовица потекнуваат од периодот на Римската Империја. Меѓу првите жители на тогашната населба биле Келтите и тие го населиле просторот покрај потокот таканаречен Чоровица, западно од денешната Колонија. Келтите биле претежно рудари кои работеле во рудникот во Мајдан - Кучајна. Од тој период и денес се видливи остатоци од гробишта. Вториот погром на овие жители се случил во периодот на Турците. Селото било изградено во оддалечени густи шуми, но турскиот пат минувал низ дел од територијата паралелно до каде денес води асфалтираниот пат до центарот на населбата Церовица. Поминувајќи таму на пат за Кладурово во раните утрински часови, турската војска, слушајќи ги петлите, го открила селото и убила сè што ќе нашла и ги запалила сите куќи.

## Наводи

Категорија:Кучево
Категорија:Населени места во Србија
Жабари

мини|Жабари
**Жабари** е населено место и општина сместено во Браничевскиот Управен Округ во источна Србија . Во 2011 година кога се одржал пописот, селото имало 1.163 жители, а општината 10.969.

## Економија
Следната табела дава преглед на вкупниот број на вработени лица по нивната основна дејност (од 2017 година):

## Наводи


Категорија:Населени места во Србија
Категорија:Општини во Србија
Кучево

мини|Црква во Кучево
**Кучево**  е еден од градовите во источна Србија и општина сместен во Браничевскиот Управен Округ на источна Србија . Во 2011 година, населението на градот броело 3.950 жители, додека населението на општината 15.490.

## Историја
Во 1973 година, биле спроведени ископувања во металуршкиот комплекс Краку Лу Јордан . Таму биле најдени остатоците од римскиот град кои датирале од 4 век.

Од 1929 до 1941 година, Кучево беше дел од Морава бановина на Кралството Југославија .

## Економија
Следната табела дава преглед на вкупниот број на вработени лица по нивната основна дејност (од 2017 година):

## Наводи


Категорија:Градови во Србија
Категорија:Општини во Србија
Симиќево

мини|Дел од селото
**Симиќево** е едно одселата во општина Жабари, Србија . Според пописот кој што се одржал во 2002 година, селото имало 1465 жители.

## Наводи
 

Категорија:Жабари
Категорија:Населени места во Србија
Острово (Србија)

мини|Дел од населбата
**Острово**  е село во општина Велико Градиште, Србија . Тоа е полуостров, порано речен остров . Според пописот кој што се одржал во  2002 година, селото брои 300 жители.

## Наводи
 

Категорија:Велико Градиште
Категорија:Населени места во Србија
Скршена џамија

**Скршена џамија** може да се однесува на некоја од следниве разурнати џамии:

* Скршена џамија — џамија во Битола која била срушена во 1974 година.
* Скршена џамија — остатоци од џамија во Прилеп
Црна дебелоглавка

**Црната дебелоглавка** (*Erynnis marloyi*) е пеперуга од видот на дебелоглавки. Пеперугата ја има и во Македонија.

## Опис
Пеперугата живее во југоисточна Европа, Мала Азија, Сирија, Либан, јужен Иран па сè до Пакистан.

Распонот на крилјата на пеперугата е 14 или 15 мм кај мажјаците, а женките се за нијанса поголеми, односно 15 или 16 мм. Возрасните единки летаат од мај до јуни. Ларвите се хранат со растението *[[Rosaceae]]*.

## Надворешни врски
* Молци и пеперуги во Европа и Северна Африка 
* Инсекти во Русија
* ''Erynnis marloyi''
Бранка Катиќ

мини|Бранка Катиќ
**Бранка Катиќ** (Белград, 20 јануари 1970) е српска филмска и театарска глумица.

## Биографија
Бранка Катиќ е родена на 20 јануари 1970 година во Белград. Учела во основното училиште „Вук Караџиќ“ во Белград. Таа го направила своето филмско деби „Не е *лесно со мажите*“ на четиринаесетгодишна возраст. Студирала на Академијата за драмски уметности во Нови Сад во класата на Раде Шербеџија. По дипломирањето настапувала на театарските сцени во Суботица, Нови Сад и Белград. Таа стекнала голема популарност за нејзините улоги во филмови и телевизиски серии. Досега глумела во над 20 филмови и телевизиски серии. Во еден момент, таа се посветила на странската кариера каде глумела во серија на ХБO, како и во филмовите „и“.

Таа е во брак со британскиот филмски и телевизиски режисер Џулијан Фарин. Има два сина: Луис и Џо. Во 2021 година станала член на Белградскиот драмски театар.

## Кариера
Катиќ дебитирала во филмот *Не е лесно со мажите* кога имала 14 години. Била студентка на Академијата за драмска уметност, а добивала инструкции од глумецот Раде Шербеџија. Таа се појавила во театарот во Суботица, Нови Сад и Белград. Нејзините филмски појавувања вклучуваат *[[Црна мачка, бела мачка|Црна мачка, бел мачор]]*, Јас сум Џули и *[[Јавни непријатели (филм 2009)|Јавни непријатели]]*. Нејзината телевизиска работа вклучува и играње на улога на Татјана Тејлор, втората сопруга на Бери Тејлор, во *[[Auf Wiedersehen, Pet|Збогум милениче]]*; Ана, четвртата сопруга на Бил Хенриксон за краток период во серијата HBO *[[Големата љубов]]*; Шарлот Калета во ТВ минисеријата *[[Ана Франк: Целата приказна]]*; Ника Маркс, сопругата на продуцентот во епизодата „Невестата на принцот“ од *[[Entourage (САД ТВ серија)|Придружба]]*; и како проститутка во епизода на *[[The Vice (ТВ серија)|Порокот]]*.

## Личен живот
Катиќ е во брак со британскиот телевизиски режисер Џулијан Фарино. Тие имаат два сина: Луис и Џо.

## Филмографија

## Наводи

## Надворешни врски
*  
* Сакам кога ме гризе белградската зима - интервју („Политика“, 31.12.2011)
* Бранка Катиќ: Семејството е мојот рај на земјата („Вечерње новости“, 19 декември 2012 година)
* Среќен сум кога сум недостапен („Вечерње новости“, 27.04.2019)
* Интервју во петокот: Бранка Катиќ за убиство со умисла и за она што таа секогаш го носи кога заминува и се враќа во Србија (Б92, 17 декември 2021 година)

Категорија:Родени во 1970 година
Категорија:Српски глумици
Чистецова дебелоглавка

**Чистецова дебелоглавка** (*Muschampia lavatherae*) е пеперуга од видот на дебелоглавки. Пеперугата ја има и во Македонија.

## Опис
Пеперугата живее во Европа, од Рајна до Северна Африка, и од Франција до Мала Азија. 

Распонот на крилјата кај пеперугата е од 28 до 34 мм. Овој вид на пеперуги има една генерација годишно и возрасните единки летаат од мај до јули, во зависност од локацијата. Ларвите се хранат со *[[Stachys recta]]* и  *[[Sideritis scordioides]]*  во Јужна Европа. Пеперугата има карактеристичен изглед со мозаик на неправилни форми во светлокафеава, темнокафеава или црна боја.

## Наводи

## Надворешни врски
* Пеперуги во Европа
* Пеперуги во Ерменија
Пафтали џамија

**Пафтали џамија** — стара  џамија во градот Битола, денес во реставрирана и добра состојба кој се извршува пет дневни молитви

## Местоположба
Џамијата е сместена во северниот дел на градот, во маалото Баир близу до Соук Чешма.

## Историја
За џамијата нема зачувани писмени податоци, ниту пак натпис. Се смета дека е изградена во XVII век. Во минатото имало и гробови, како и мектеб (исламско основно училиште). На крајот на XIX век е изградено дополнително молитвено пространство на јужната страна, коешто се користи како дрводелска работилница.

## Архитектура
Џамијата е претставник на провинцијалната ранокласична османлиска архитектура. Архитектонски е слична на урнатата Скршена џамија во јужниот дел на градот. Има скромни димензии — квадратна основа со големина 5,80 × 5,80&nbsp;м и складни пропорции. Покриена е со купола на осумаголен барабан на четири длабоки пандантиви, видливи однадвор. На јужната фасада има два правоаголни прозорци во мермерни рамки кои завршуваат со олеснителен украсно изработен свод од тули. Изградена е во добар клоазонски стил од груби камени блокови и три реда тули и делкани камени блокови од порозен варовник во аглите. Влезот порано бил од источната страна, а денес е преку основата на минарето, кое е на западната страна и невообичаено е поврзано и со молитвениот простор и со куполата. Влезот во минарето е од улицата. Има многуаголна основа од прецизно делкан порозен варовник, додека пак балконот е од тули.

Во внатрешноста на молитвениот простор има гроб. Во минатото градбата била покриена со олово.

## Поврзано
* Битолско муфтиство

## Наводи

Категорија:Џамии во Битола
Категорија:Знаменитости во Битола
Категорија:Исламски споменици на културата во Македонија
Категорија:Отомански џамии во Македонија
Категорија:Џамии во Битолското муфтиство
Категорија:Урнатини во Македонија
Ориентална дебелоглавка

**Ориентална дебелоглавка** (*Muschampia orientalis*) е пеперуга од видот дебелоглавки. Пеперугата ја има и во Македонија.

## Опис
Пеперугата може да се најде на Балканот, Мала Азија, северен Иран, Украина, Кавказот, Казахстан и Туркменистан. Пеперугата има распон на крилја од 14 до 15 мм. Возрасните единки летаат од април до август. Годишно имаат по две генерации.

## Подвидови
Оваа пеперуга има три подвида:
* *Muschampia orientalis orientalis*
* *Muschampia orientalis maccabaeus* Hemming, 1925 (Јордан и Израел)
* *Muschampia orientalis teberdinus* Devyatkin, 1990 (Јужна Русија)

## Наводи

## Надворешни врски
*Пеперуги во Европа
*Пеперуги во Ерменија
Пештера Мегара

**Пештерата Мегара** се наоѓа во селото Мојковиќи, во атарот на селото Стапари, на територијата на градот Ужице. Името Мегара е од илирско-римско потекло и значи светилиште за принесување жртви. Во него се наоѓал храмот на богот Јупитер Партински, кого го обожавале античките Парти, илирско племе. Во пештерата се откриени археолошки наоди од неолитот.

На дел од варовникот во правец северозапад-југоисток, пештерата се состои од главен канал долг околу 52 метри (кој е прооден) и помал кој се дели директно пред влезот на пештерата, кој е висок околу 5 м. Главниот пештерски канал завршува со одлив, висок околу 3 метри, под кој е уште еден пештерски канал со бучен воден тек.

Овие два канали се свртени еден кон друг под агол од 55˚. Затоа, пештерата Мегара се состои од два каналски системи; повисоко суво и пониско влажно. Во селото Утрина кај Синѓиќ има пештерски отвор, наречен Горна Мегара  и се верува дека е поврзан со пештерата Мегара во Мојковиќ, но бидејќи испитувањата не се направени, засега ова се само претпоставки.

Поради своите посебни одлики и прекрасниот амбиент, пештерата Мегара претставува интересен туристички потенцијал на оваа област.

## Наводи

## Надворешни врски

Категорија:Пештери во Србија
Пачир Бања

мини|Пачир бања
**Пачир Бања** се наоѓа во Пачир, во непосредна близина на Бачка Топола и Суботица и припаѓа на Севернобачкиот округ. Бањата е базен со термална вода единствен во Војводина и во овој дел од Европа.

## историја
Во 2008 година бил направен проект за истражување на подземните води. По шест години е пробиен бунар на длабочина од 1.400 метри, направен е термо бунар за да се постават пумпи и одводи, по што се изградени објекти и се уредува брегот на езерото. Бањата е отворена во 2014 година, а четири години подоцна (2018) е изграден и затворен делот каде што се базените.

## За бањата
### Одлики на вода
Топлата вода во Пачир Бања доаѓа од длабочина од 1400 метри и е солена. На патот кон површината, водата минува низ различни слоеви на карпи, што ја збогатува со минерали. Водата содржи натриум, јод, сулфат, бром и многу други минерали. Температурата на водата кога ќе излезе на површината е 72 степени, а кога ќе се олади достигнува температура од 30 до 35 степени. Водата има мирис на јод и други минерали. Езерото покрај многу минерали содржи и 21-22 грама сол на литар. Врз основа на составот на водата, бањата доби сертификат за медицина. Топлата, солена вода помага во одржување и одржување на здравјето, придонесувајќи за подигање на имунолошкиот систем. Водата има исклучителни својства во лекувањето на разни болести, особено за кожни болести, ревматизам и состојби по повреди.

### Капацитет на бањата
Пачирска Бања има езеро од 2.000 метри квадратни. Покрај езерото во бањата има и два затворени базени кои се достапни во зима со капацитет од 200 луѓе. Базените имаат облик на мали езера, а длабочината на водата е околу 90 см и се зголемува кон средината и достигнува 1,60. Во внатрешноста на базенот се поставени клупи за седење. Дното е покриено со тркалезни камења кои се исклучително пријатни за стапалата при одење во водата во бањата. Околу езерото има место за околу 1000 луѓе.

## Наводи

## Надворешни врски
* Термална бања Пачир
* Пачир Бања, инфо
* Розова капка во Панонското Море

Категорија:Бањи во Србија
Симонопетра

**Симонопетра** (, во буквален превод: "Симонова карпа") е православен манастир на Света Гора во Грција. Симонопетра се наоѓа на 13-то место во хиерархијата на светогорските манастири.

Манастирот се наоѓа на јужниот дел од Светогорскиот Полуостров, помеѓу пристаништето Дафни и манастирот Григоријат. Изграден е на врвот на една огромна карпа, кој практично виси на 330 метри над морето.

## Наводи

Категорија:Света Гора
Голема Пештера

**Голема Пештера** е пештера со должина од 193, нивелација 11, позната и како Голема Пештера Кашајне.

Пештерата се наоѓа во северниот дел на Џервинска греда, во областа Петрово Село, општина Кладово. Рекичката Велика Пештера, долга 900 метри, со сливно подрачје од 0,5², тече низ протерозојските гнајсеви на кристалот Теке и на 370 м.н.в ги нурнува горнјурски варовници на Џервинските греди. Во главниот канал тоне и повторно извира низ мала пештера под низводниот варовнички дел, во допир со песочниците и глините од долникредестите.

Должината на главниот канал е 129, се одликува со исечени ерозивни тераси и големи количини на талог, додека пештерски украси речиси и да нема.

## Поврзано

* Мала пештера

## Извори

## Надворешни врски

* 

Категорија:Пештери во Србија
Персиска дебелоглавка

**Персиската дебелоглавка** (*Spialia phlomidis*) е пеперуга од семејството на дебелоглавки. Пеперугата ја има и во Македонија.

## Опис
Пеперугата живее во јужниот дел на Балканот, Мала Азија, Јужна Русија и Иран. 

Пеперугата претпочита стрмни предели со умерена надморска висина.

Пеперугата има распон на крилја од 14 до 15 мм. Возрасните единки летаат од јуни до јули и годишно имаат една генерација. Ларвите се хранат со *[[Convolvulus libanotica]]*.

## Подвидови
**Spialia phlomidis phlomidis* (Балкан, Јужна Русија, Иран)
**Spialia phlomidis hermona* Evans, 1956  (Либан)

## Наводи

## Надворешни врски

*Пеперуги во Европа
*Lepiforum.de